Lepo pozdravljeni.

Če rešite spodnja vprašanja, potem odlično obvladate evolucijo. Odgovorite na kratko, tisti, ki prepisujete v zvezek, si napišite samo tisto, kar še ne veste in še ni bilo v prejšnjih listih, ki ste jih reševali. Odgovore bi preverili preko video klica v četrtek. Več informacij vam bom poslala na vaš elektronski naslov (šolski). Sedaj pa veselo na delo. Lepo se imejte, bodite zdravi.

**PREVERJANJE ZNANJA - EVOLUCIJA**

**1.Kateri znanstvenik je oblikoval evolucijsko teorijo?**

**2. Na podlagi katerih spoznanj je oblikoval evolucijsko teorijo?(štirje sklepi)**

**3. Kaj je evolucija?**

**4. Kako je v biologiji definirana populacija?**

**5. Kako nastane genska raznolikost v populaciji?**

**6. Kako je v biologiji definirana vrsta?**

**7. Kateri dejavniki povzročajo mutacije?**

**8. Katere vrste mutacij poznamo?**

**9. Ali so mutacije potrebne za evolucijo?**

**10. Ptice se hranijo z metulji - brezovimi pedici, ki so dveh barv – bele in temno sive.**

 a. Na svetlih deblih ujamejo več \_\_\_\_\_\_\_\_\_\_\_\_\_\_\_\_\_\_\_ pedicev.

1. Kateri organizmi v tej zgodbi delajo naravni izbor?
2. Med katerimi organizmi poteka boj za obstanek?

**11. V prostoru, ki ima rjava tla, je 20 rjavih in 20 sivih miši ter sove, ki jedo miši.**

a.Kaj misliš, katerih miši bo naslednje jutro v prostoru več? Zakaj?

b. Kdo v opisanem primeru opravlja naravni izbor?\_\_\_\_\_\_\_\_\_\_\_\_\_\_\_\_\_\_

c. Med katerimi organizmi poteka boj za obstanek? \_\_\_\_\_\_\_\_\_\_\_\_\_\_\_\_\_

**12. Volkovi zasledujejo srne. Ujamejo najpočasnejšo srno in jo pojejo.**

1. Kateri organizmi v tej zgodbi delajo naravni izbor?
2. Med katerimi organizmi poteka boj za obstanek?
3. Volkovi dolgoročno vplivajo na spreminjanje nekaterih lastnosti srn. Katera lastnost je lahko takšna glede na podatke v zgodbi?

**13. Ali so ljudje izpostavljeni enakim pritiskom naravnega izbora kot drugi organizmi? Utemelji.**

**14. Razloži, kaj lahko povzroči upadanje številčnosti populacije komarjev? Napiši dva vzroka.**

**15. Razloži, zakaj je umetni izbor mnogo hitrejši od naravnega.**

**16. Zakaj lahko nastanek pregrade, ki loči populacijo neke vrste, povzroči razvoj nove vrste?**

**17. Katere pregrade, ki ločijo populacijo, poznaš?**

**18. Napiši tri načine, s katerimi lahko ugotavljamo sorodnost med vrstami.**

**19. Navedi primer, ko sta dve vrsti nastali z razhajanjem (prilagajanje na različna okolja).**

**20. Navedi primer, ko sta dve vrsti nastali z zbliževanjem (prilagajanje na enaka okolja).**

**21. Analogni organi so podobni, a nimajo istega izvora. Napiši primer za analogna organa.**

**22. Homologni organi so na zunaj drugačni, a imajo isti izvor in so si po zgradbi podobni. Napiši primer za homologna organa.**

**23. Katere vrste fosilov (glede na nastanek) lahko najdemo? Naštej štiri.**

**24. Kaj so živi fosili? Naštej nekaj predstavnikov.**

**25. Kdaj je nastala Zemlja?**

**26. Kdaj in kako je nastala prva celica - življenje na našem planetu?**

**27. Kaj pomeni, da so bili prvi organizmi na našem planetu heterotrofi?**

**28. Kaj pomeni, da so bili prvi organizmi na našem planetu anaerobni?**

**29. Obkroži. V prvotni atmosferi je bil prisoten:**

1. **Kisik d. RNA molekule**
2. **Dušik e. amonijak**
3. **Ogljikov dioksid f. vodik**

**30. Na kratko opiši, kako se je življenje razvijalo naprej.**

**31. Naštej, kako so si sledili predniki človeka in vsakega na kratko opiši.**

**32. Kateri človečnjaki so pripadali rodovom Homo?**